Αξίζει να μείνει κανείς στο σπίτι του κ. Γιώργου. Είναι άνετο, καθαρό και με όλες τις σύγχρονες ανέσεις. Κοντά στο σταθμό του μετρό και στην Ακρόπολη. Έχει φανταστικό μπαλκόνι με υπέροχη θέα... Ακρόπολη Λυκαβηττό, επίσης πολύ άνετο και καθαρό (περπατούσαμε ξυπόλητοι και τα πόδια μας παρέμεναν καθαρά). Το γεγονός ότι έχει πάρκινγκ, για μας ήταν πολύ σημαντικό.
Η γειτονιά είναι ήσυχη και ασφαλής.
Ο κ. Γιώργος σαν οικοδεσπότης άψογος και εξυπηρετικός. Μας έκανε να νιώθουμε σαν το σπίτι μας. Επίσης μας ενημέρωσε και μας έλυσε κάθε απορία, χωρίς να δυσανασχετεί.
Γενικά μας βόλεψε και ο χώρος και η τοποθεσία, καθώς το ταξιδι μας ήταν επαγγελματικό. Φυσικά δεν μας έλλειψε η διασκέδαση, αφού όλα ήταν εκεί κοντά. Σε πέντε λεπτά με τα πόδια είναι το μετρό, με αποτέλεσμα να κάνει κανείς τις δουλειές του γρήγορα, χωρίς καθυστέρηση.
Με λίγα λόγια περάσαμε πολύ ωραία και φυσικά με την πρώτη ευκαιρία θα τον ξαναεπισκεφτουμε!
Σας ευχαριστούμε πολύ κ. Γιώργο για την όμορφη φιλοξενία!